钦定古今图书集成/明伦汇编/闺媛典/第141卷 > 傅宣妻侯氏
## 钦定古今图书集成/明伦汇编/闺媛典/第141卷 > 傅宣妻侯氏

按《河南府志》：“侯氏，永宁傅宣妻。舅姑蚤殁，氏年十六，
归宣。逾五年，生二子。宣病亡，富室欲娶之，宣兄琳怜
其少，将许焉。氏闻，仰天大恸，以首触地，绝而复苏，夜
半自缢于室，家人惊觉救免。琳知，不敢复言，氏力勤
家务，抚育二子。长威贡入太学，次远亦克成家，守节
六十年。弘治十六年，县令李景上其事，旌之。”